פאט קונוטון

פאט ברגין קונוטון (באנגלית: Patrick Bergin Connaughton; נולד ב-6 בינואר 1993) הוא כדורסלן אמריקאי, המשחק בקבוצת מילווקי באקס מליגת ה-NBA, בעמדת הקלע.

קריירת תיכונים ומכללות
קונוטון נולד בעיר ארלינגטון שבמסצ'וסטס, ולמד ב"תיכון סנט ג'ון" אשר בדנוורס הסמוכה. במהלך תקופתו בתיכון הצטיין בקבוצות הכדורסל, הפוטבול והבייסבול, ואף קיבל הצעות רבות למלגות מקבוצות בייסבול מליגת המכללות הבכירה. בעונתו האחרונה בסנט ג'ון, 2010/2011, הציג שיפור ניכר דווקא ככדורסלן, ובסיום העונה זכה בפרס שחקן כדורסל התיכונים המצטיין של מסצ'וסטס. בקיץ 2011 נבחר קונוטון על ידי קבוצת סן דייגו פאדרס בסיבוב ה-38 של דראפט ה-MLB, אולם הוא בחר שלא לחתום בקבוצה, לטובת לימודים באוניברסיטת נוטרדאם.

ב-4 שנותיו באוניברסיטת נוטרדאם, 2011–2015, שיחק הן בקבוצת הכדורסל (בעמדת הקלע) והן בקבוצת הבייסבול (בעמדת המגיש). בדראפט ה-MLB לשנת 2014 נבחר קונוטון פעם נוספת, הפעם בסיבוב הרביעי על ידי בולטימור אוריולס. בעונתו האחרונה בקבוצת הכדורסל של האוניברסיטה, 2014/2015, הוביל את ה"פייטינג אייריש", לצדם של ג'ריאן גרנט, זאק אוגוסט ודמיטריוס ג'קסון, להעפלתם הראשונה מזה 36 שנים לשלב רבע גמר טורניר אליפות המכללות (NCAA Elite Eight). במשחק רבע הגמר הפסידה נוטרדאם מול אוניברסיטת קנטקי בתוצאה 66–68, לאחר החטאה של גרנט בשנייה האחרונה. לאורך אותה העונה העמיד קונוטון ממוצעים של 12.5 נקודות ו-7.4 ריבאונדים למשחק.

קריירת משחק מקצועית
בדראפט ה-NBA 2015 נבחר קונוטון בבחירה ה-41 על ידי ברוקלין נטס, ומיד הועבר יחד עם מייסון פלאמלי בטרייד לפורטלנד טרייל בלייזרס עבור סטיב בלייק ורונדיי הוליס-ג'פרסון, וחתם על חוזה לשלוש שנים ב-9 ביולי. ב-30 באוקטובר 2015 ערך קונוטון את הופעת הבכורה שלו עבור הטרייל בלייזרס, וקלע חמש נקודות בהפסד מול פיניקס סאנס. בשתי עונותיו הראשונות בפורטלנד מיעט לשחק, וקלע 1.8 נקודות בממוצע למשחק ב-73 המשחקים בהם שותף. במשחק הראשון של עונת , מול פיניקס סאנס, קלע קונוטון שיא קריירה של 24 נקודות. לאורך אותה העונה שותף בכל 82 משחקי קבוצתו, כמחליפו מהספסל של סי. ג'יי. מקולום, ותרם 5.4 נקודות בממוצע למשחק

לקראת עונת , חתם על חוזה לשתי עונות במילווקי באקס. בפלייאוף 2019 סייע לבאקס להעפיל לגמר המזרח, לראשונה מזה 18 שנים. בסוף שבוע האולסטאר 2020 השתתף בתחרות ההטבעות, וסיים במקום השלישי. בעונת  זכה עם הבאקס באליפות ה-NBA עם ממוצעים של 9.2 נקודות למשחק, 5.8 ריבאונדים ו-44.1% לשלוש.

ב-13 ביולי 2022, חתם קונוטון על הארכה לשלוש שנים בעבור 28.5 מיליון דולר.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   פורטלנד  34  0  4.2  0.265  0.238  1.000  0.9  0.3  0.1  0.0  1.1   פורטלנד  39  1  8.1  0.514  0.515  0.778  1.3  0.7  0.2  0.1  2.5   פורטלנד  82  5  18.1  0.423  0.352  0.841  2.0  1.1  0.3  0.3  5.4   מילווקי  61  2  20.7  0.466  0.330  0.725  4.2  2.0  0.5  0.4  6.9   מילווקי  67  4  18.6  0.455  0.331  0.775  4.2  1.6  0.4  0.5  5.4   מילווקי  69  4  22.8  0.434  0.371  0.775  4.8  1.2  0.7  0.3  6.8   מילווקי  65  19  26.0  0.458  0.395  0.833  4.2  1.3  0.9  0.2  9.9   מילווקי  61  33  23.7  0.392  0.339  0.659  4.6  1.3  0.6  0.2  7.6 קריירה   478  68  19.2  0.436  0.359  0.777  3.5  1.3  0.5  0.3  6.1

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   פורטלנד  6  0  1.3  0.600  0.667  0.000  0.2  0.0  0.0  0.0  1.3   פורטלנד  3  0  8.0  0.222  0.000  1.000  2.3  1.3  0.0  0.0  2.3   פורטלנד  4  0  14.8  0.400  0.200  1.000  1.0  1.5  0.3  0.3  4.0   מילווקי  15  0  21.6  0.481  0.357  0.500  6.2  1.4  0.4  0.9  6.2   מילווקי  10  0  17.1  0.429  0.348  1.000  3.9  1.1  0.2  0.2  4.0   מילווקי  23  1  23.7  0.462  0.389  0.846  4.4  0.9  0.4  0.3  6.9   מילווקי  12  0  26.5  0.477  0.391  1.000  4.3  0.9  0.4  0.3  9.5   מילווקי  4  0  22.0  0.567  0.478  0.750  5.0  1.8  1.0  0.3  12.0 קריירה   77  1  20.0  0.468  0.376  0.811  4.1  1.0  0.4  0.4  6.3

קישורים חיצוניים

הערות שוליים

קטגוריה:אמריקאים ילידי מסצ'וסטס
קטגוריה:כדורסלנים אמריקאים
קטגוריה:מסצ'וסטס: כדורסלנים
קטגוריה:כדורסלני אוניברסיטת נוטרדאם
קטגוריה:בחירות דראפט של ברוקלין נטס
קטגוריה:כדורסלני פורטלנד טרייל בלייזרס
קטגוריה:כדורסלני מילווקי באקס
קטגוריה:אמריקאים שנולדו ב-1993